《送章頔归乡》
宋代·杨亿

芜秽休嗟负郭田，蹉跎自过鹿鸣筵。
荆山玉璞空三献，梁苑风尘已十年。
疏入禁中犹未报，赋成都下早曾传。
独携书剑归闽岭，共泛烟波入楚天。
獵獵酒旗邀举白，招招渔艇勸烹鲜。
棋枰斗胜疑成癖，砧杵惊愁几废眠。
驿路数程烦托乘，郡斋终日喜谈玄。
如何弃我还家去，相送津亭一黯然。

作者简介：杨亿（974—1020）北宋文学家，“西昆体”诗歌主要作家。字大年，建州浦城（今属福建浦城县）人。年十一，太宗闻其名，诏送阙下试诗赋，授秘书省正字。淳化中赐进士，曾为翰林学士兼史馆修撰，官至工部侍郎。性耿介，尚气节，在政治上支持丞相寇准抵抗辽兵入侵。又反对宋真宗大兴土木，求仙祀神的迷信活动。卒谥文，人称杨文公。